# ברכה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בברכה לאל; לערך העוסק בברכה מאדם לחברו, ראו ברכה (נימוס) וברכה (של מנהיג דתי).

בדתות השונות משמשת הברכה למתן תודה לאלוהים על שהעניק לנו מטובו.

## [עריכה] יהדות

תפקידן העיקרי של הברכות ביהדות הוא להזכיר לאדם את מציאות האל, השגחתו על בני-האדם, וביותר להוקיר לו טובה ולהעריך את מתנותיו הרבות.

### [עריכה] המקור ההלכתי

החובה לברך לאחר המזון מופיעה בתורה "ואכלת ושבעת וברכת את ה' אלוקיך על הארץ הטובה אשר נתן לך" (דברים ח, י). החובה לברך לפני לימוד תורה אף היא מן התורה.

דוד המלך תיקן שעל כל יהודי לברך בכל יום מאה ברכות.

אנשי כנסת הגדולה תיקנו את נוסח הברכות המופיעות בסידור התפילה.

כשמחשבים את הברכות הנאמרות כל יום בשלוש התפילות בצרוף ברכות הנהנין ושאר ברכות עולה מניינם למאה ברכות לפחות. בשבת שבתפילת העמידה יש פחות מ-19 ברכות מוסיפים ברכות על ידי אכילת ירקות ופירות.

### [עריכה] פירוש המילה ברכה

שני פירושים למשמעות המילה ברכה, ולתפקידו של המברך:

- לפי ספר החינוך, הברכה הינה שבח מאת הנברא המודה בגדולת הבורא.
- דעת הרשב"א בתשובותיו, ברכה מלשון בריכה ונביעה. הברכה הינה תפילה לריבוי שפע מאת הקב"ה לעולם.

### [עריכה] סוגי הברכות

הברכות נחלקות לשלש קבוצות (משנה תורה לרמב"ם ברכות א,ד):

- ברכות הנהנין ברכות המשמשות כשבח והודיה לאל על המזון שנתן לנו, לפני הסעודה, ולפני הנאה מריח בשמים.
- ברכות המצוות, ברכות הנאמרות טרם עשיית מצווה מסוימת על מנת להודות לאל על נתינת התורה והמצוות לנו, לעם ישראל.
- ברכות השבח, כל שאר הברכות.

### [עריכה] דוגמאות לברכות השבח

- ברכה אחר המזון (ברכת המזון וברכה אחת מעין שלוש).
- ברכות השחר, למשל, שנאמרות כאשר אנו קמים בבוקר. תפקידן להביע הודיה לאלוהים על היום החדש ועל הגוף הבריא שקבלנו.
- ברכת הגומל שנאמרת כאשר נצלנו מסכנה או ממשהו רע.
- גם שלוש התפילות מורכבות מברכות. (בתחילה היו 18 ברכות ולכן בעצם נקראה התפילה "תפילת שמונה עשרה" לאחר מכן נוספה ברכה אך השם המקורי נשאר). חלקן ברכות הודאה ושבח וחלקן ברכות על בקשת צרכינו היום יומיים, בין על צרכינו הרוחניים ובין על צרכינו הגשמיים.
- ברכה על בשורה רעה ששמענו או שקרתה לנו - ברוך דיין האמת.
- ברכות הראיה על נפלאות הבריאה, על רעמים, ברקים, תופעות טבע וכדו'. למשל "עושה מעשה בראשית".

מקור: http://he.wikipedia.org../../../%D7%91/%D7%A8/%D7%9B/%D7%91%D7%A8%D7%9B%D7%94.html

קטגוריות: יהדות | ברכות | תפילות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Eesti
- Nederlands
- Polski
- ייִדיש